

**ส่วนที่ 1**

**ข้อมูลพื้นฐาน และสภาพการดำเนินการของสถานศึกษาอบรม**

**1.1 ชื่อสถานศึกษาอบรม** กองกำกับการ 9 กองบังคับการฝึกพิเศษ กองบัญชาการตำรวจตระเวนชายแดน

**1.2 สถานที่ตั้ง** เลขที่ 93 หมู่ที่ 5 ตำบลเขามีเกียรติ อำเภอสะเอา จังหวัดสงขลา 90170

หมายเลขโทรศัพท์ ๐- 7429 - 2225

หมายเลขโทรสาร 0 - 7429 - 2228

**1.3 ปีที่ให้ข้อมูล** พ.ศ.256๓

**1.4 ประวัติการก่อตั้ง**

ประวัติความเป็นมาเมื่อปีพ.ศ. 2503 – 2504 ตำรวจตระเวนชายแดนเขต 9 ร่วมกับตำรวจสนามมาลายูทำการกวาดล้างปราบปรามโจรจีนคอมมิวนิสต์มาลายาในพื้นที่อำเภอสะเดาและอำเภอนาทวีจังหวัดสงขลาในการกวาดล้างปราบปรามโจรจีนคอมมิวนิสต์มาลายาครั้งนี้การปราบปรามให้ได้ผลจะต้องใช้เครื่องบินตรวจการณ์ลาดตระเวนทางอากาศเพื่อหาข่าวและที่ตั้งของฝ่ายโจรจีนคอมมิวนิสต์และจะต้องจัดตั้งกองบังคับการควบคุมการปฏิบัติทางยุทธวิธีในพื้นที่ขึ้นเพื่อสะดวกในการควบคุมการปฏิบัติและการส่งกำลังบำรุงจึงได้พิจารณาเลือกถนนสายคลองแงะ – นาทวีเป็นที่ขึ้นลงของเครื่องบินตรวจการณ์และได้เลือกพื้นที่บริเวณด้านหน้าค่ายท่านมุกในปัจจุบันเป็นที่ตั้งกองบังคับการควบคุมการปฏิบัติทางยุทธวิธีในการกวาดล้างปราบปรามโจรจีนคอมมิวนิสต์ดังกล่าว

ต่อมาในปี พ.ศ. 2505 พันตำรวจตรี สมโภชน์ วิไลจิตต์ ผู้กำกับการตำรวจตระเวนชายแดนเขต 9 ในขณะนั้นได้พิจารณาเห็นว่าพื้นที่หมู่ที่ 2 ตำบลพังลาอำเภอสะเดาจังหวัดสงขลาเป็นพื้นที่ที่มีสถานการณ์ไม่น่าไว้วางใจทั้งนี้เนื่องจากมีโจรจีนคอมมิวนิสต์ที่อาศัยอยู่ในพื้นที่ดังกล่าวได้ใช้เป็นเส้นทางขนส่งลำเลียงเสบียงอาหารไปยังค่ายใหญ่ที่เขาน้ำค้างเป็นประจำประชาชนทั่วไปในพื้นที่ตกอยู่ภายใต้อิทธิพลของโจรจีนคอมมิวนิสต์เมื่อเป็นเช่นนี้พันตำรวจตรี สมโภชน์ วิไลจิตต์ จึงได้พิจารณาเลือกพื้นที่ดังกล่าวแล้วเพื่อจัดสร้างค่ายสนามชั่วคราวเพื่อให้กำลังตำรวจตระเวนชายแดนออกปฏิบัติการปราบปรามสกัดกั้นการส่งลำเลียงเสบียงอาหารและอิทธิพลของโจรจีนในพื้นที่ให้หมดสิ้นไปบริเวณพื้นที่ที่จัดสร้างค่ายสนามนี้เป็นที่ดินป่าสงวนว่างเปล่าซึ่งอยู่ในเขตความรับผิดชอบของอำเภอสะเดาจังหวัดสงขลาพันตำรวจตรี สมโภชน์ วิไลจิตต์ผู้กำกับการตำรวจตระเวนชายแดนเขต 9 ได้ทำหนังสือยื่นต่อนายอำเภอสะเดาเพื่อขอใช้พื้นที่ทำการปลูกสร้างค่ายสนามซึ่งทางอำเภอสะเดาไม่ขัดข้องสำหรับพื้นที่ที่ปลูกสร้างค่ายสนามนี้อยู่หมู่ที่ 2 ตำบลพังลาอำเภอสะเดาจังหวัดสงขลาพิกัดพี.เอช. 671481

เมื่อวันที่ 6 ธันวาคม 2505 พันตำรวจตรีสมโภชน์ วิไลจิตต์ ได้ส่งกำลังตำรวจเข้าปฏิบัติการและดำเนินการปลูกสร้างค่ายสนามด้วยกำลังพลจำนวน 1 หมวดโดยมีร้อยตำรวจตรีวิน เพชรการ เป็นหัวหน้าการปลูกสร้างใช้วัสดุตามธรรมชาติในพื้นที่ทำการก่อสร้างเมื่อสร้างค่ายสนามเสร็จได้ตั้งชื่อว่า “ค่ายสนามเขามีเกียรติ” เพราะบริเวณที่ตั้งค่ายเป็นพื้นที่ติดต่อและอยู่ใกล้กับภูเขารักเกียจ โดยเปลี่ยนชื่อเสียใหม่จากเขารังเกียจมาเป็นค่ายสนามเขามีเกียรติประชาชนในพื้นที่และบริเวณใกล้เคียงเรียกชื่อหมู่บ้านเขารังเกียจเป็นบ้านเขามีเกียรติเช่นกันจนถึงปัจจุบัน



สำหรับค่ายสนามเขามีเกียรติที่ตั้งขึ้นนี้ทางกองกำกับการตำรวจตระเวนชายแดนเขต 9 ได้จัดให้กำลังตำรวจตระเวนชายแดนจำนวน 1 หมวดเข้าปฏิบัติการเป็นประจำโดยมอบหมายภารกิจในการปราบปรามสืบสวนหาข่าวความเคลื่อนไหวของโจรจีนคอมมิวนิสต์และทำการพัฒนาช่วยเหลือประชาชนในพื้นที่และบริเวณใกล้เคียงควบคู่ไปด้วยเนื่องด้วยพื้นที่ที่จัดสร้างค่ายสนามนี้มีภูมิประเทศเหมาะสมใช้ในการฝึกยุทธวิธีและการฝึกยิงปืนด้วยกระสุนจริงให้แก่ข้าราชการตำรวจในสังกัดได้เป็นอย่างดีเพื่อเป็นการพัฒนาปรับปรุงคุณภาพขีดความสามารถของตำรวจดังนั้นพันตำรวจตรี สมโภชน์ วิไลจิตต์ จึงเริ่มสร้างสนามยิงปืนขึ้นโดยใช้กำลังตำรวจตระเวนชายแดนเขต 9 ที่อยู่ประจำค่ายสนามเขามีเกียรติเป็นผู้ดำเนินการโดยทำการดัดแปลงภูมิประเทศและใช้วัสดุที่หาได้ในพื้นที่เพื่อทำอาคารที่พักและสนามยิงปืนทางกองกำกับการตำรวจตระเวนชายแดนเขต 9 ได้ใช้สนามยิงปืนที่ค่ายสนามเขามีเกียรติเป็นสนามยิงปืนในการฝึกด้วยกระสุนจริงตลอดมา

**การจัดตั้งหน่วย**

เมื่อประมาณเดือนกันยายน 2510 พันตำรวจโทวิชัยวิชัย ธนพัฒน์ ผู้กำกับการตำรวจตระเวนชายแดนเขต 9 ได้พิจารณาร่วมกับมร.รอสฯที่ปรึกษาอเมริกันประจำกองกำกับการตำรวจตระเวนชายแดนเขต 9ในอันที่จะปรับปรุงค่ายสนามเขามีเกียรติให้เป็นค่ายถาวรต่อไปเมื่อเป็นที่ตกลงใจมร.รอสฯที่ปรึกษาฯจึงได้ไปติดต่อขอความช่วยเหลือจากหน่วยรบพิเศษอเมริกันที่ค่ายฝึกการรบพิเศษบ้านกะช่องตำบลกะช่องอำเภอเมืองจังหวัดตรังซึ่งต่อมาหน่วยรบพิเศษได้จัดส่งร้อยเอกเคอร์สฯกับพวกรวม 4 นายมาทำการสำรวจพื้นที่เพื่อประกอบการพิจารณาถึงการจัดวางผังสร้างสนามฝึกอาวุธทุกชนิดตั้งแต่วันที่11 กันยายน2510 เป็นต้นไปซึ่งต่อมาในปีเดียวกันกองกำกับการตำรวจตระเวนชายแดนเขต 9 ได้สร้างกองบังคับการฝึก 1 หลังและห้องเรียนอีก 1 หลังและได้ทำการฝึกข้าราชการตำรวจชายแดนจำนวน 48 นาย เพื่อมอบหมายให้ทำหน้าที่ผู้ช่วยครูฝึกโดยเริ่มทำการฝึกตั้งแต่วันที่ 20 พฤศจิกายน 2510 วันที่ 23 ธันวาคม 2510ต่อมาทางกองกำกับการตำรวจตระเวนชายแดนเขต 9 ได้ใช้เป็นสถานที่ฝึกข้าราชการตำรวจภายในสังกัดในหลักสูตรต่างๆตลอดมา

เมื่อปี พ.ศ.2512 กรมตำรวจมีนโยบายที่จะปรับปรุงการฝึกหลักสูตรต่อต้านปราบปรามการก่อความไม่สงบ (ตปส.) เพื่อที่จะให้การฝึกอยู่ในระบบและมีมาตรฐานเดียวกันดังนั้นกรมตำรวจจึงได้มอบหมายการฝึกให้กองบัญชาการตำรวจภูธรฝ่ายชายแดนเป็นผู้รับผิดชอบดำเนินการซึ่งกองบัญชาการตำรวจภูธรฝ่ายชายแดนขออนุมัติตั้งค่ายฝึกและได้ทำการฝึกครั้งแรกที่เขาหุบสบู่บ้านพรุพรายตำบลห้วยทรายเหนืออำเภอชะอาจังหวัดเพชรบุรีโดยอนุมัติกรมตำรวจลง 25พฤษภาคม2512 กอรปกับในระยะเดียวกันมร.แบ๊ตสันฯผู้ช่วยผู้ชำนาญการสวัสดิภาพประชาชนของหน่วยยูซ่อมได้ปรึกษากับพลตำรวจโทเยื้อยประภาวัติผู้ช่วยอธิบดีกรมตำรวจเรื่องปรับปรุงโครงการฝึกหลักสูตรต่อต้านปราบปรามการก่อความไม่สงบโดยขอให้หน่วยยูซ่อมสนับสนุนต่อไปผู้ช่วยอธิบดีกรมตำรวจจึงได้จัดให้มีการประชุมหน่วยเกี่ยวข้องร่วมกับยูซ่อมเมื่อวันที่ 17 มิถุนายน 2512 มีเรื่องเสนอขอรับจากอธิบดีดังนี้

1. การจัดตั้งศูนย์ฝึกอบรมต่อต้านปราบปรามการก่อความไม่สงบ

2. การใช้พระราชนิเวศน์มฤคทายวันเป็นค่ายฝึกชั่วคราว

3.ให้ผู้บัญชาการตำรวจภูธรเป็นผู้รับผิดชอบโครงการโดยมอบหมายให้กองบัญชาการตำรวจภูธรฝ่ายชายแดนเป็นผู้ดำเนินการเพราะเป็นหน่วยที่มีขีดความสามารถสูงและให้กองบัญชาการศึกษาเข้าร่วมด้วยเพื่อเป็นแนวทางในการวางแผนฝึกอบรมทั่วๆไป

4.ให้ปรึกษากับหน่วยยูซ่อมประจำกองบัญชาการฯศึกษารายละเอียดกับกองบัญชาการฯและคณะอนุกรรมการรับความช่วยเหลือจากต่างประเทศกรมตำรวจในเรื่องนี้เพื่อเสนอกรมตำรวจต่อไปต่อมาเมื่อวันที่ 26 มิถุนายน 2512 กรมตำรวจได้อนุมัติในหลักการจัดให้มีศูนย์ฝึกและค่ายฝึกดังนี้

1. ศูนย์มฤคทายวันขึ้นตรงกับฝ่ายอำนวยการตำรวจภูธรชายแดน

2. ค่ายฝึกอุบลขึ้นตรงกับกองกำกับการตำรวจตระเวนชายแดนเขต 3

3. ศูนย์ฝึกอุดรขึ้นตรงกับกองกำกับการตำรวจตระเวนชายแดนเขต 4

4. ค่ายฝึกเชียงใหม่ขึ้นตรงกับกองกำกับการตำรวจตระเวนชายแดนเขต 5

5. ค่ายฝึกสงขลาขึ้นตรงกับกองกำกับการตำรวจตระเวนชายแดนเขต9 

ต่อมากองบัญชาการตำรวจภูธรฝ่ายชายแดนพิจารณาเห็นว่าการจัดศูนย์ฝึกและค่ายฝึกให้ขึ้นตรงต่อกองบัญชาการฯและกองกำกับการตำรวจตระเวนชายแดนเขตนั้นไม่เหมาะสมในเรื่องการควบคุมบังคับบัญชาและการส่งกำลังบำรุงจึงจัดให้มีกองบังคับการฝึกพิเศษขึ้นตรงต่อกองบัญชาการฯและให้ศูนย์มฤคทายวันเป็นกองกำกับการฝึก 1 ค่ายอุบลเป็นกองกากับการ 3ค่ายอุดรเป็นกองกำกับการ 4 ค่ายฝึกเชียงใหม่เป็นกองกำกับการ 5 และค่ายฝึกสงขลาเป็นกองกำกับการ 9 ให้แต่ละกองกำกับการฝึกประสานงานกับกองกำกับการตำรวจตระเวนชายแดนเขตโดยใกล้ชิด

เมื่อวันที่ 25 มิถุนายนพ.ศ. 2513 กองบัญชาการตำรวจภูธรฝ่ายชายแดนรายงานขออนุมัติตั้งกองบัญชาการฝึกพิเศษกรมตำรวจให้ระงับการตั้งกองบังคับการฝึกพิเศษไว้ก่อนคงมีศูนย์ฝึกแต่ละค่ายฝึก4 แห่งแต่ในทางปฏิบัติกรมตำรวจได้แต่งตั้งเจ้าหน้าที่กองบังคับการฝึกพิเศษเพื่อควบคุมบังคับบัญชาการฝึกต่อต้านปราบปรามการก่อความไม่สงบให้เป็นไปตามโครงการศูนย์ฝึกแต่ละค่ายฝึกต่างๆมีความจำเป็นเพื่อเจ้าหน้าที่และครูฝึกให้พอกับปริมาณการฝึกจึงได้ขออนุมัติกรมตำรวจเพิ่มกำลังเจ้าหน้าที่และครูฝึกเป็นครั้งคราวจนถึงปัจจุบันรวม 405 นาย

กำลังพลที่ปฏิบัติการในโครงการการฝึกการต่อต้านปราบปรามการต่อความไม่สงบจำนวน 405 นายนี้เป็นตำรวจภูธรชายแดนที่ขอตัวไปช่วยราชการในหน้าที่บังคับบัญชาอำนวยการธุรการและครูฝึกส่วนมากเจ้าหน้าที่ทุกฝ่ายทำงาน 2 ทางคือทางตำรวจชายแดนเขตงานในหน้าที่ประจำและทางการฝึกต่อต้านปราบปรามการก่อความไม่สงบเป็นงานตามโครงการอีกทางหนึ่ง

ต่อมาเมื่อวันที่ 5 กรกฎาคม พ.ศ. 2513 กรมตำรวจได้อนุมัติให้ตั้งค่ายฝึกทั้ง 4 คือกองกำกับการฝึก 3,4,5 และ 9 เปิดการฝึกอบรมหลักสูตรพื้นฐานต่อต้านปราบปรามการก่อความไม่สงบ (ตปส.) ในวันที่ 6 กรกฎาคม 2513 ส่วนศูนย์ฝึกต่อต้านปราบปรามการก่อความไม่สงบพระราชนิเวศน์มฤคทายวันอำเภอชะอาจังหวัดเพชรบุรีโดยเปิดทำการฝึกแล้วผู้เข้ารับการฝึกจากตำรวจภูธรค่ายละ 100 คนใช้เวลาฝึก 13 สัปดาห์โดยใช้หลักสูตร

1. การปราบจลาจล 1 สัปดาห์

2. หลักสูตรพื้นฐานต่อต้านปราบปรามการก่อความไม่สงบ 8 สัปดาห์

3. หลักสูตรชั้นนาหน่วย 2 สัปดาห์

4. การฝึกภาคสนาม 2 สัปดาห์

สำหรับค่ายฝึกจังหวัดสงขลาหรือกองกำกับการฝึกพิเศษ 9 ได้ใช้บริเวณสถานที่ฝึกของค่ายเขามีเกียรติและได้เริ่มทำการฝึกหลักสูตรพื้นฐานต่อต้านปราบปรามการก่อความไม่สงบตามคำสั่งกรมตำรวจเมื่อวันที่ 6 กรกฎาคมพ.ศ. 2513

เมื่อปีพ.ศ. 2515 ตามประกาศของคณะปฏิวัติฉบับที่ 130 ลงวันที่ 22 เมษายนพ.ศ.2515 ได้ประกาศแก้ไขเพิ่มเติมตามพระราชกฤษฎีกาแบ่งส่วนราชการกรมตำรวจกระทรวงมหาดไทยพ.ศ. 2518ได้จัดตั้งกองบัญชาการตำรวจตระเวนชายแดนขึ้นและให้มีการแบ่งส่วนราชการเป็นกองบังคับการฝึกพิเศษกองกำกับการฝึกซึ่งกองบัญชาการตำรวจตระเวนชายแดนได้พิจารณาเห็นว่าค่ายฝึกเขามีเกียรติตำบลพังลาอำเภอสะเดาจังหวัดสงขลามีความเหมาะสมที่จะตั้งเป็นสถานที่ฝึกหลักสูตรต่อต้านปราบปรามการก่อความไม่สงบและยกฐานะขึ้นเป็นกองกำกับการเรียกว่า “กองกำกับการ 2 กองบังคับการฝึกพิเศษจนถึงปีพ.ศ. 2518 พลตำรวจโทสุรพลจุลละพราหมณ์ผู้ช่วยอธิบดีกรมตำรวจรักษาการในตำแหน่งผู้บัญชาการตำรวจตระเวนชายแดนได้พิจารณาเห็นว่าตามที่ได้มีการจัดตั้งกองกำกับการฝึกพิเศษขึ้นในส่วนต่างๆของประเทศให้มีหน้าที่ฝึกอบรมวิชาต่อต้านปราบปรามการก่อความไม่สงบให้แก่ข้าราชการตำรวจนั้นโดยที่กองกำกับการฝึกเหล่านี้มีลักษณะเป็นค่ายฝึกสมควรที่จะได้รับการขนานนามเช่นเดียวกับค่ายทหารและค่ายตำรวจอื่นๆเพื่อเป็นเกียรติและทำให้เกิดความภาคภูมิใจให้แก่เจ้าหน้าที่ผู้รับการฝึกอันจะนำไปสู่ความเป็นอันหนึ่งอันเดียวกันและความตั้งใจที่จะปฏิบัติหน้าที่ราชการสืบไปจึงได้มีหนังสือถึงราชเลขาธิการหม่อมหลวงทวีสันต์ลดาวัลย์เพื่อได้โปรดนำถวายกราบบังคมทูลพระบาทสมเด็จพระเจ้าอยู่หัวเพื่อทราบฝาละอองธุลีพระบาทขอพระราชทานชื่อให้แก่กองกำกับการ 2 กองบังคับการฝึกพิเศษเมื่อวันที่ 30 กันยายนพ.ศ.2518 ต่อมาเมื่อวันที่ 11 กรกฎาคมพ.ศ.2522 พระบาทสมเด็จพระเจ้าอยู่หัวทรงพระกรุณาโปรดเกล้าฯพระราชทานชื่อค่ายกองกำกับการ 9 กองบังคับการฝึกพิเศษพระราชทานชื่อว่า “ค่ายท่านมุก”เป็นศิริมงคลตลอดมาตราบเท่าปัจจุบันนี้

**ที่ตั้งหน่วย**

พื้นที่เป็นที่ดินป่าสงวนอยู่ในความรับผิดชอบของอำเภอสะเดาจังหวัดสงขลาโดยทางกองกำกับการตำรวจตระเวนชายแดนเขต 9 ได้ขอใช้จากอำเภอสะเดาเดิมมีบริเวณพื้นที่กว้างด้านหน้า 2 กิโลเมตรยาวทางลึก 4 กิโลเมตรรวมเนื้อที่ทั้งหมด 2,500 ไร่ที่ตั้งกองกำกับการ 9 กองบังคับการฝึกพิเศษค่ายท่านมุกตั้งอยู่ในพื้นที่หมู่ที่ 5ตำบลเขามีเกียรติอำเภอสะเดาจังหวัดสงขลาจุดพิกัดทางแผนที่คิว.ที. 225335 พื้นที่ด้านหน้าอยู่ติดกับถนนเพชรเกษมสายคลองแงะ– นาทวีระหว่างหลักกิโลเมตรที่ 6 ถึงหลักกิโลเมตรที่ 8 ตั้งอยู่ในพื้นที่ดินสาธารณประโยชน์ที่ดินสงวนเลี้ยงสัตว์ของบ้านเขามีเกียรติตำบลเขามีเกียรติอำเภอสะเดาจังหวัดสงขลาเขตติดต่อดังนี้

ทิศเหนือจดสวนยางนายซ้งจากสวนถึงหลักเขตระยะ 50 เส้น

ทิศใต้จดทางเกวียนจากหลักเขตต้นส้านถึงเขามีเกียรติระยะ 50 เส้น

ทิศตะวันออกจดเขามีเกียรติจากหลักเขตถึงหลักเขตระยะ 100 เส้น

ทิศตะวันตกจดสวนบริษัทยูเซ้งจากทางเกวียนถึงหลักไม้แก่นระยะ 100

**1.5 ปรัชญา ( Philesophy)**

**“ การฝึกดี มีวินัย ใฝ่คุณธรรม นำหน่วยได้ ”**

**1.6 ปณิธาน ( Determination )**

**“ มุ่งมั่นสร้างคุณภาพ ดำรงเกียรติศักดิ์**

**รักอุดมการณ์ ยึดมั่นประชาธิปไตย ”**

**1.7 วิสัยทัศน์ ( Vision )**

**“ เป็นหน่วยผลิต และฝึกให้เป็นตำรวจมืออาชีพที่ได้มาตรฐานสากล ”**

**1.8 เป้าหมาย ( Objective )**

1.8.1. สร้างความสำนึกในพระมหากรุณาธิคุณ จงรักภักดีต่อสถาบันชาติ ศาสนา พระมหากษัตริย์

1.8.2. เพื่อส่งเสริมและสนับสนุนโครงการอันเนื่องมาจากพระราชดำริอย่างเต็มความสามารถ

1.8.3. เพื่อสนับสนุนการปฏิบัติตามภารกิจ ของกองบัญชาการตำรวจตระเวนชายแดน ให้ชุมชนชายแดนได้รับความสันติสุข มั่งคง ปลอดภัย ผลประโยชน์ของชาติในอาณาเขตชายแดนได้รับการดูแลรักษาและประชาชนมีคุณภาพชีวิตที่ดี

1.8.4. การสอดส่องดูแลและเฝ้าระวังภัยคุมคามด้านความมั่นคงและความไม่สงบเรียบร้อยต่างๆ โดยการส่งเสริมให้ประชาชนเข้ามามีส่วนร่วมในกิจการ และเป็นการเผยแพร่องค์ความรู้สู่ประชาชน เพื่อพัฒนากลไลการถวายความปลอดภัยสถาบันพระมหากษัตริย์ให้มีมาตรฐานและมีประสิทธิภาพสูง

1.8.5. เพื่อดำเนินการฝึกตำรวจตระเวนชายแดน ให้มีความพร้อมทั้งร่างกาย จิตใจในการปฏิบัติหน้าที่

1.8.6. เพื่อฝึกตำรวจตระเวนชายแดนให้เป็นมืออาชีพ ยึดมั่นในหลักธรรมาธิบาล และพร้อมเข้าสู่ประชาคมอาเซียน

1.8.7. เพื่อให้หน่วยฝึกได้รับการพัฒนาอย่างต่อเนื่องทั้งทางกายภาพและการบริหารจัดการ

1.8.8. เพื่อให้การดำเนินงานของหน่วยฝึกเป็นไปอย่างมีประสิทธิภาพ ตอบสนองต่อกองบัญชาการตำรวจตระเวนชายแดน สำนักงานตำรวจแห่งชาติ และรัฐบาล

1.8.9. เพื่อให้หน่วยฝึกมีความพร้อมขั้นสูงสุดต่อการเข้าสู่ประชาคมอาเซียน

1.8.10. เพื่อให้หน่วยมีการพัฒนาในด้านการบริหารจัดการ

1.8.11. เพื่อให้การบริหารงานเป็นไปตามพระราชกฤษฎีกาว่าด้วยหลักเกณฑ์ และวิธีการบริหารจัดการบ้านเมืองที่ดี

1.8.12. เพื่อเสริมสร้างการบริหารจัดการที่ดี

**1.9 พันธกิจ ( Mission )**

9.1. บริหารและพัฒนาการศึกษา ตามระเบียบแบบแผนและหลักสูตรตลอดจนปรับปรุง พัฒนาหลักสูตร และระบบการเรียนการสอน

9.2. ผลิตข้าราชการตำรวจชั้นประทวนตามความต้องการของกองบัญชาการตำรวจตระเวนชายแดน

9.3. ดำเนินการเกี่ยวกับการฝึกอบรมข้าราชการตำรวจในการฝึกพิเศษ การฝึกทบทวน และการฝึกอบรม เพื่อเพิ่มพูนความรู้ในด้านยุทธวิธีตามที่ได้รับมอบหมาย

9.4. ดำเนินการฝึกอบรมให้กับประชาชนเพื่อเสริมสร้างความมั่นคงของชาติ

9.5. ปฏิบัติงานร่วมหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย

**1.10 อัตลักษณ์ ( Identity )**

**“ การระวังป้องกันเหตุระเบิด ” “ การมีทักษะในการป้องกันและลดอันตรายจากเหตุระเบิด ”**

**1.11 เอกลักษณ์ ( Uniqueness )**

**“ จักรยานยนต์ทางยุทธวิธี ” “ การใช้จักรยานยนต์ในการปฏิบัติหน้าที่ของตำรวจ ”**

**1.12 หลักสูตรและการจัดการเรียนการสอน**

ในปีงบประมาณ 256๓ กองกำกับการ 9 กองบังคับการฝึกพิเศษ กองบัญชาการตำรวจตระเวนชายแดน ได้เปิดการฝึกอบรมดังนี้

1.12.1. หลักสูตรนักเรียนนายสิบตำรวจ ประจำปี 256๒ จำนวน ๒ รุ่น ผู้เข้ารับการฝึกอบรมจำนวน ๒๙๙ นาย

**1.13 ข้อมูลเกี่ยวกับครู/อาจารย์/ครูฝึก/บุคลากร**

กก.9 บก.กฝ.บช.ตชด. มีบุคลาการ รวมทั้งสิ้น จำนวน ๑๑๙ คน ประกอบด้วย

|  |  |  |
| --- | --- | --- |
| ข้อมูล | จำนวนข้าราชการตำรวจ | |
| ชั้นสัญญาบัตร | ชั้นประทวน |
| ระดับผู้บริหาร | ๒ | - |
| บุคลากรทำหน้าที่ครูฝึก ( ๔๓ )  ไปราชการ ( ๓ ) | ๑๔  ๒ | ๒๙  ๑ |
| บุคลากรสายสนับสนุน | ๔๑ | ๓๔ |
| รวม | **๕๙** | **๖๔** |

**1.14 ข้อมูลเกี่ยวกับทรัพยากร**

1.14.1. งบประมาณ งบดำเนินงานประจำปี 256๒ จำนวนทั้งสิ้น 7,๕๐๘,๕๓๐.๗๔ บาท โดยแบ่งเป็น

- ค่าใช้สอย จำนวน ๘,๙๗๐,๘๗๑.๔๒ บาท

- ค่าวัสดุ จำนวน ๑,๘๕๐,๔๙๕.๗๑ บาท

- ค่าสาธารณูปโภค จำนวน ๖๕๕,๑๕๓.๒๗ บาท

1.14.2. สภาพทางกายภาพของ

1. พื้นที่เป็นที่ราบติดเนินเขา มีเนื้อที่ 1,166 ไร่ 1 งาน 39 ตารางวา ด้านหน้าติดถนนเพชรเกษม สายคลองแงะ – นาทวี ทิศเหนือจรดสวนยางนายซ้งจากสวนถึงหลักเขตระยะ 50 เส้น ทิศใต้จรดทางเกวียนจากหลักเขตต้นส้าน– เขามีเกียรติระยะ 50 เส้น ทิศตะวันออก จรดเขามีเกียรติจากหลักเขตถึงหลักเขตระยะ 100 เส้น ทิศตะวันตกจรดสวนบริษัทยูเซ้งจากทางเกวียนถึงหลักไม้แก่น

2. อาคารสถานที่

2.1 อาคารสำนักงาน จำนวน 1 อาคาร

2.2 อาคารกองร้อยที่ 1 สนับสนุน

- บก.ร้อย จำนวน 1 อาคาร

- หมวดสื่อสาร 2 ชั้น จำนวน 1 อาคาร

- หมวดพยาบาล 2 ชั้น จำนวน 1 อาคาร

- หมวดรักษาความปลอดภัย 1 เดียว จำนวน 1 อาคาร

- หมวดขนส่ง 1 ชั้น จำนวน 1 อาคาร

- อาคารโรงอาหาร 1 ชั้น จำนวน 4 อาคาร

2.3 กองร้อยฝึกอบรม

- กองร้อยที่ 2 ( 2 ชั้น ) จำนวน 1 อาคาร

- กองร้อยที่ 3 ( 2 ชั้น ) จำนวน 2 อาคาร

- กองร้อยที่ 4 ( 1 ชั้น ) จำนวน 1 อาคาร

- กองร้อยที่ 4 ( 2 ชั้น ) จำนวน 2 อาคาร

- กองร้อยที่ 5 ( 2 ชั้น ) จำนวน 1 อาคาร

2.4 อาคารมวลชน 2 ชั้น จำนวน 1 อาคาร

2.5 อาคารชายป่า 2 ชั้น จำนวน 1 อาคาร

2.6 อาคารพลาธิการ จำนวน 4 อาคาร

2.7 อาคารศาสตราภัณฑ์ 2 ชั้น จำนวน 1 อาคาร

2.8 อาคารโรงปืนยาว จำนวน 1 อาคาร

2.9 อาคารโรงปืนสั้น จำนวน 1 อาคาร

2.10 อาคารศูนย์ศึกษาเหตุลอบวางระเบิด 1 ชั้น จำนวน 1 อาคาร

2.11 อาคารภาควิชาการ จำนวน 1 อาคาร

2.12 อาคารบ้านพัก ผกก., รอง ผกก. จำนวน 3 หลัง

2.13 อาคารบ้านพัก สว. และ ผบ.ร้อย จำนวน 24 หลัง

2.14 อาคารบ้านพักชั้นประทวน ( เรือนแถว ) จำนวน 17 แถว

2.15 อาคารหอประชุม จำนวน 1 อาคาร

2.16 อาคารห้องรับรองวิทยากร จำนวน 1 หลัง

2.17 อาคารห้องรับรอง จำนวน 1 หลัง

